Ο **Τζον Χιούστον Στόκτον** (αγγλικά: *John Houston Stockton*, γεννήθηκε 26 Μαρτίου 1962) είναι Αμερικανός πρώην επαγγελματίας καλαθοσφαιριστής, ο οποίος αγωνίστηκε σε όλη του τη σταδιοδρομία του ως πόιντ γκαρντ με τους Γιούτα Τζαζ στο ΝΒΑ, από το 1984 έως το 2003. Δύο φορές χρυσός Ολυμπιονίκης, θεωρείται ως ένας από τους καλύτερους στη θέση του όλων των εποχών.

Βιογραφία
---------

Ο Στόκτον αποφάσισε να μείνει στο Σποκάν (όπου γεννήθηκε) και να παίξει μπάσκετ στο Πανεπιστήμιο Γκονζάγκα. Κατά τη διάρκεια της τελευταίας χρονιάς του για τους Μπούλντογκς το 1984, είχε κατά μέσο όρο 20,9 πόντους ανά παιχνίδι, σκοράροντας 57 % στο γήπεδο. Οι Ζαγκς κατέγραψαν επίδοση 17–11, το καλύτερο σε 17 χρόνια, και ο Στόκτον ηγήθηκε του Αθλητικής Περιφέρειας της Δυτικής Ακτής σε σκοράρισμα, ασίστ και κλεψίματα. Για την απόδοσή του, ονομάστηκε παίκτης της χρονιάς του WCAC.

Οι Γιούτα Τζαζ επέλεξαν τον Στόκτον με την 16η συνολική επιλογή στο ντραφτ του ΝΒΑ του 1984. Την επόμενη χρονιά, επέλεξαν τον Καρλ Μαλόουν και κατά τη διάρκεια των χρόνων τους μαζί στο ΝΒΑ, οι δύο τους θα γίνονταν ο πιο σταθερά παραγωγικός συνδυασμός γκαρντ-φόργουορντ. Το περίφημο πικ εν ρολ που έπαιζαν μεταξύ τους για 18 χρόνια έχει μείνει στην ιστορία. Τις δύο πρώτες σεζόν της καριέρας του, ο Στόκτον έπαιξε πίσω από τον νυν αρχικό γκαρντ, Ρίκι Γκριν, ανησυχώντας ότι θα διαρκέσει μόνο μία σεζόν η καριέρα του στο ΝΒΑ. Την επόμενη σεζόν, ο χρόνος παιχνιδιού του αυξήθηκε στα 23,6 λεπτά ανά αγώνα, όπως και το σκοράρισμα και οι ασίστ του (7,7 πόντοι και 7,4 ασίστ ανά αγώνα).

Την επόμενη χρονιά γίνεται βασικός αλλά η ομάδα δεν καταφέρνει να προχωρήσει στα πλέι οφ χάνοντας στον πρώτο γύρο από τους Πόρτλαντ Τρέιλ Μπλέιζερς με 3–2. Το 1987–88 ο Στόκτον κατέρριψε το ρεκόρ ασίστ σε μία σεζόν με 1.128, κατά μέσο όρο 13,8 ασίστ ανά παιχνίδι, ξεκινώντας σειρά ρεκόρ με εννέα συνεχόμενους τίτλους πρώτου στις ασίστ της κανονικής περιόδου. Παρόλο που οι ικανότητές του αυτές ήταν το κύριο στοιχείο που τον έβαλε στον χάρτη του ΝΒΑ, εξελίχθηκε σε πλήρη παίκτη. Κατέλαβε την τρίτη θέση σε κλεψίματα (2,95 ανά παιχνίδι) και τέταρτη σε ποσοστό ευστοχίας (57,4 %) την ίδια χρονιά. Επίσης, είχε κατά μέσο όρο 14,7 πόντους ανά παιχνίδι, σχεδόν διπλασιάζοντας την απόδοσή του από την προηγούμενη σεζόν. Στο δεύτερο γύρο των πλέι οφ αντιμέτωποι με τους Λος Άντζελες Λέικερς έχασαν με 4–3. Στο πέμπτο παιχνίδι (17 Μαΐου 1988), οι Τζαζ έχασαν με 111–109, αλλά ο Στόκτον μοίρασε 24 ασίστ, ισοφαρίζοντας το ρεκόρ των πλέι οφ του Μάτζικ Τζόνσον που παραμένει. Το 1989–90, κατέρριψε το δικό του ρεκόρ ασίστ σε κανονική περίοδο, συγκεντρώνοντας 1.134 και μέσο όρο ρεκόρ NBA, 14,5 ανά παιχνίδι, ενώ έχει και μέσο όρο 17,2 πόντους. Το 1993–94 ανέβηκε στην τρίτη θέση των ασίστ όλων των εποχών ξεπερνώντας τις 9.000.

Την 1η Φεβρουαρίου 1995, ξεπέρασε τον Μάτζικ Τζόνσον (ο οποίος είχε 9.921 ασίστ) ως ο κορυφαίος όλων των εποχών του ΝΒΑ στις ασίστ καθώς έδωσε 16 στη νίκη με 129–98 επί των φιλοξενούμενων Ντένβερ Νάγκετς. Στις 25 Μαρτίου της ίδιας χρονιάς, έγινε μόλις ο δεύτερος παίκτης στην ιστορία του ΝΒΑ που είχε καταγράψει 2.000 κλεψίματα μετά από 6 κλεψίματα στην ήττα 117–110 από τους Ντάλας Μάβερικς. Το 1996–97 έφτασε στον πρώτο τελικό του NBA στην καριέρα του, όπου οι Τζαζ αντιμετώπισαν τους Σικάγο Μπουλς χωρίς επιτυχία. Ο Στόκτον είχε μέσους όρους 17 πόντους και 12 ασίστ στη σειρά των τελικών. Εκείνη τη σεζόν η ομάδα είχαν πετύχει ρεκόρ νικών στην ιστορία με 65 στην κανονική περίοδο. Και την επόμενη σεζόν ο σύλλογος της Γιούτα έφτασε στον τελικό απέναντι στους Μπουλς του Μάικλ Τζόρνταν αλλά όπως και την προηγούμενη χρονιά το αποτέλεσμα των τελικών ήταν 4–2 υπέρ της ομάδας του Σικάγου.

Έκλεισε την καριέρα του τη σεζόν 2002–03 σε ηλικία 41 ετών συμπληρώνοντας 1.504 αγώνες, τρίτος όλων των εποχών μετά τους Ρόμπερτ Πάρις και Καρίμ Αμπντούλ Τζαμπάρ (τα επόμενα χρόνια έπεσε στην πέμπτη θέση). Έχασε μόλις 22 αγώνες κανονικής περιόδου σε 19 χρόνια. 
Κατέχει το ρεκόρ για τις περισσότερες ασίστ (15.806) και κλεψίματα (3.265) καριέρας στο ΝΒΑ. Συνολικά είχε μέσο όρο καριέρας 13,1 πόντους, 10,5 ασίστ, 2,2 κλεψίματα σε 19 σεζόν. Οι συχνά μακρινές και ριψοκίνδυνες πάσες του τον έφεραν σε υψηλή θέση στον κατάλογο των λαθών, όπου είναι τρίτος όλων των εποχών. Στις πρωτιές της κανονικής περιόδου στα πέντε σημαντικότερα στατιστικά στοιχεία του αθλήματος (πόντοι, ριμπάουντ, ασίστ, κλεψίματα, κοψίματα) έχει 11 τίτλους, υστερώντας μόνο των Τσάμπερλεϊν (19) και Τζόρνταν. Αγωνίστηκε στα πλέι οφ σε όλες τις σεζόν της καριέρας του, χωρίς όμως να καταφέρει να κερδίσει πρωτάθλημα, ενώ με την εθνική ομάδα των Ηνωμένων Πολιτειών στους Ολυμπιακούς Αγώνες του 1992 και 1996 κατάφερε να κερδίσει δύο χρυσά μετάλλια. Πριν τους Αγώνες του 1992, υπέστη κάταγμα αστραγάλου σε αγώνα με αντίπαλο τον Καναδά στο τουρνουά της Αμερικής σε μια σύγκρουση με τον Μάικλ Τζόρνταν.
Εμποδιζόμενος από τον τραυματισμό, αγωνίστηκε σε μόλις τέσσερα από τα οκτώ παιχνίδια των ΗΠΑ και είχε κατά μέσο όρο δύο ασίστ ανά αγώνα. Στον τελικό του 1996 στην Ατλάντα με αντίπαλο τη Γιουγκοσλαβία (93–69) είχε 4 πόντους και 7 ασίστ. Είναι  All-Star παίκτης 10 φορές (1989-1997 και 2000), πολυτιμότερος παίκτης του αγώνα το 1993 και εντάχθηκε στο Naismith Memorial Basketball Hall of Fame το 2009, ενώ το 2010 εισήχθη για δεύτερη φορά ως μέλος της Ολυμπιακής ομάδας του 1992, γνωστής και ως Ντριμ Τιμ. Επίσης συμπεριλήφθηκε στους 50 καλύτερους του NBA στην επετειακή επιλογή του 1996. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωσης 75 χρόνων ιστορίας του.

Τίτλοι και διακρίσεις
---------------------

* 10 × NBA All-Star (1989– 1997, 2000)
* NBA All-Star Game Πολυτιμότερος παίκτης (1993)
* 2 × Καλύτερη ομάδα All-NBA (1994, 1995)
* 6 × Δεύτερη καλύτερη ομάδα All-NBA (1988–1990, 1992, 1993, 1996)
* 3 × Τρίτη καλύτερη ομάδα All-NBA (1991, 1997, 1999)
* 5 × NBA Δεύτερη αμυντική ομάδα (1989, 1991, 1992, 1995, 1997)
* 9 × ΝΒΑ πρώτος στις ασίστ (1988–1996)
* 2 × NBA πρώτος στα κλεψίματα (1989, 1992)
* Επετειακή ομάδα NBA (50η, 75η)
* Το Νο. 12 αποσύρθηκε από τη Γιούτα Τζαζ
* WCAC Παίκτης της Χρονιάς (1984)
* 2 × Πρώτη ομάδα All- WCAC (1983, 1984)
* Το Νο. 12 αποσύρθηκε από την *Gonzaga Bulldogs*

Παραπομπές
----------

1. ↑  «Top 10 Greatest NBA Players That Never Won The MVP Award». Αρχειοθετήθηκε από το πρωτότυπο στις 5 Δεκεμβρίου 2021. Ανακτήθηκε στις 18 Ιουνίου 2021.
2. 1 2  «Encyclopædia Britannica : John Stockton». Ανακτήθηκε στις 24 Μαΐου 2022.
3. ↑  «John Stockton: Underrated But Proved His Worth». Ανακτήθηκε στις 21 Σεπτεμβρίου 2021.
4. 1 2  «John Stockton et Karl Malone, le Dynamic Duo». Αρχειοθετήθηκε από το πρωτότυπο στις 8 Ιανουαρίου 2024. Ανακτήθηκε στις 8 Ιανουαρίου 2024.
5. 1 2 3  «Legends profile: John Stockton». Ανακτήθηκε στις 21 Σεπτεμβρίου 2021.
6. ↑  «The Last 40 Assist Champions: John Stockton Is The All-Time Assists King». Ανακτήθηκε στις 10 Νοεμβρίου 2021.
7. ↑  «NBA Playoffs Single-Game Records: Michael Jordan Still Holds The 63-Point Record, Wilt Chamberlain's 41 Rebounds Won't Ever Be Repeated». Ανακτήθηκε στις 24 Μαΐου 2022.
8. ↑  «NBA – Pour chaque stat, quel joueur a dominé la ligue le plus de saisons ?». Ανακτήθηκε στις 3 Φεβρουαρίου 2024.
9. ↑  «John Stockton sets NBA assist record». Ανακτήθηκε στις 21 Σεπτεμβρίου 2021.
10. ↑  «Utah Jazz at Dallas Mavericks Box Score, March 25, 1995». Αρχειοθετήθηκε από το πρωτότυπο στις 26 Ιουλίου 2021. Ανακτήθηκε στις 21 Σεπτεμβρίου 2021.
11. ↑  «Top Moments: Bulls beat Jazz in memorable 1997 Finals». Ανακτήθηκε στις 21 Σεπτεμβρίου 2021.
12. ↑  «ΝΒΑ: Πέντε σούπερ ηγέτες χωρίς… δαχτυλίδι!». Ανακτήθηκε στις 22 Σεπτεμβρίου 2021.
13. ↑  «NBA & ABA Career Leaders and Records for Games». Αρχειοθετήθηκε από το πρωτότυπο στις 20 Φεβρουαρίου 2011. Ανακτήθηκε στις 24 Μαΐου 2022.
14. ↑  «The Most Career Points, Rebounds, Assists, Steals And Blocks Per Posistion». Ανακτήθηκε στις 11 Δεκεμβρίου 2021.
15. ↑  «10 NBA Records That No One Seems to Be Able to Break». Αρχειοθετήθηκε από το πρωτότυπο στις 17 Φεβρουαρίου 2023. Ανακτήθηκε στις 17 Φεβρουαρίου 2023.
16. ↑  «The Most Career Steals By Position: John Stockton Is The Best 'Thief' In NBA History». Ανακτήθηκε στις 25 Σεπτεμβρίου 2022.
17. ↑  «20 NBA Players With The Most Turnovers In NBA History». Ανακτήθηκε στις 22 Σεπτεμβρίου 2022.
18. ↑  «"I was probably more tired than I have ever been in my whole life" – Wilt Chamberlain shares true feelings after hauling down 55 rebounds in a game». Αρχειοθετήθηκε από το πρωτότυπο στις 3 Δεκεμβρίου 2023. Ανακτήθηκε στις 3 Δεκεμβρίου 2023.
19. ↑  «20 Greatest NBA Players To Never Win A Championship». Ανακτήθηκε στις 24 Μαΐου 2022.
20. ↑  «IOC : Dream Team 1992 Revisited: Relive USA's Basketball Olympic triumph at Barcelona '92». Ανακτήθηκε στις 30 Αυγούστου 2021.
21. ↑  «IOC : Dream Team 1992 - Where are they now?». Αρχειοθετήθηκε από το πρωτότυπο στις 28 Φεβρουαρίου 2023. Ανακτήθηκε στις 28 Φεβρουαρίου 2022.
22. ↑  «FIBA : 1996 Olympic Games - Tournament for Men: USA vs YUGOSLAVIA». Ανακτήθηκε στις 25 Ιουλίου 2022.
23. ↑  «John Stockton». Ανακτήθηκε στις 21 Σεπτεμβρίου 2021.
24. ↑  «ΝΒΑ: Αυτοί είναι οι 75+1 παίκτες όλων των εποχών!». Ανακτήθηκε στις 23 Οκτωβρίου 2021.
25. ↑  «NBA 75TH ANNIVERSARY TEAM ANNOUNCED». Αρχειοθετήθηκε από το πρωτότυπο στις 16 Οκτωβρίου 2022. Ανακτήθηκε στις 16 Οκτωβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζον Στόκτον** |

* John Stockton - Αναλυτικά στατιστικά καριέρας
* John Stockton

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 58312214
* LCCN: n94081479
* GND: 117848002X

 |

 |